Motoriste gemaan om versigtig te wees terwyl Ex-Dineo wes beweeg | Maroela Media
Argief-satellietfoto van Dineo (17 Februarie 2017)
Dipuo Peters, minister van vervoer, het motoriste en bestuurders van openbare vervoer Saterdag gemaan om versigtig te wees op die paaie, terwyl die laedrukstelsel, wat met die onlangse sikloon verband hou, tans naby die grens van Suid-Afrika, Botswana en Zimbabwe is.
Die stelsel het tot wydverspreide reën oor die oostelike deel van Mpumalanga en Limpopo gelei. Die meeste reën is Donderdag in Mpumalanga aangeteken, waaronder Graskop (166 mm), Bourke’s Luck (96 mm), Kruger Mpumalanga-lughawe (61 mm) en die Barberton-gevangenis (49 mm), het die departement in ŉ verklaring gesê.
Die Suid-Afrikaanse Weerdiens het Saterdag verspreide donderbuie oor die noordelike dele van Mpumalanga en Limpopo voorspel, met swaar reën wat dan na verwagting na Botswana sal skuif.
Die res van die land kan geïsoleerde donderstorms oor die sentrale deel van die land te wagte wees, maar verspreid oor die suidelike Vrystaat en die Noord-Kaap, asook die Oos-Kaap.
“Motoriste word gewaarsku dat daar vertragings op die paaie kan wees as gevolg van die reën wat gewoonlik verkeersligte en sigbaarheid beïnvloed,” het Peters bygevoeg.
Motoriste word gemaan om hul hoofligte aan te hou, die volgafstand te vergroot en spoed te verminder tydens die nat toestande. “Diegene wat betyds wil wees, word dus aangeraai om vroeër te vertrek om vertragings te voorkom.”
Sy het ook gewaarsku dat motoriste nie tydens donderstorms en erge reënstorms moet ry nie, aangesien die paaie glad is met swak sigbaarheid.
Maroela Media het vroeër berig Dineo is eers van ‘n sikloon na ‘n tropiese depressie en daarna na ŉ laedrukstelsel afgegradeer. Lees alle vorige berigte oor die Dineo-sikloon op Maroela Media.
Dineo is al verby. Die huidige satalietfoto wys dat Dineo al ver oorbeweeg het en so te sê opgeklaar is. Hierdie is dus ou nuus en nie ware stand van sake nie. Die satalietfoto by berig is van Vrydag vroegoggend.
Dis om soos oor jou skouer te kyk, terug in die verlede.
Terloops, die Noorweegse webwerf is maar die beste, dit gee ook animasie. Wens ons eie weerwebwerwe was so gevorderd.
Kom ons bestuur net Almal met ons Hoofligte aan. Nie om te sien nie, maar om Gesien te word.
Asseblief mense slaan asseblief ag op die waarskuwing. Onthou ander padgebruikers gee nie gehoor aan die waarskuwings nie as jy moet bestuur doen dit ekstra versigtig.
En hoe meer dit reen en hoe natter die paaie hoe vinniger ry die klomp mal mense op ons paaie.Dit self ervaar Vrydag naby Naboomspruit en op die N1 terug Pretoria toe.